  Ижкар администрацилэн пресс-службаез Анжелика Тихонова корреспондент 0+ Удмуртиын улӥсьёсты арлы быдэ радъяськись Тол велопарадэ пыриськыны ӧтё. Ужрад 26-тӥ тулыспалэ Ижын ортчоз. Туэ со сизьыметӥзэ радъяське ини, ивортӥз кар администрацилэн пресс-службаез ивортӥз. Велосипедэн ворттылыны яратӥсьёс ньыль иськемез ортчозы. «Туэ пыриськисьёслэн лыдзыя рекордэз выльдом шуыса оскиськом, малы ке шуоно туэ толалтэ карын велокурьеръёс туж трос луизы» Ужрадэз радъясьёс Пыриськыны мылкыд карисьёс Ижкар администраци азьын (Пушкинской ульча, 276) люкаськозы. Сюрес вылэ 14 часын потозы. Велосипедистъёс Северной пролка – Пушкинской ульча – Киров нимо ульча – Песочной ульча (пляж пала) – Береговой ульча («Форт Робинзон» пала) маршрутэз ортчозы. Велоколонна сюрес вылтӥ кышкытлыклэсь утиськонъя куронъёсты быдэсъяса мыноз. Финише вуэмъёслы пӧсь чай ӵектозы. Спорт шудонъёс радъялозы. Конкурсъёсын вормисьёслы кузьымъёс сётозы. Тодэ вайытом, 23-тӥ тулыспалэ Ижкарын хоръёслэн фестивальзы, спортъя ӵошатсконъёс но мукет ужрадъёс ортчозы. Тегъёс: велоспорт Спорт Мерлык Ижкар Удмуртия  